**Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 32.00 versija - “Latvijas eksporta un investīciju informācijas sistēma”)” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta izstrādes nepieciešamība** | | |
| 1. | Pamatojums | 1. Ministru kabineta (turpmāk – MK) 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi)  4.punkts un 13.2.apakšpunkts. 2. Deklarācijas par Māra Kučinska vadītā MK iecerēto darbību 35 uzdevums “Nodrošināsim IKT publisko investīciju un e‑pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums “Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5. darbības rezultāts “Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā” 3. MK 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1punkts. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK rīkojuma projektu tiek apstiprināts un iekļauts informācijas un komunikāciju tehnoloģiju (turpmāk – IKT) mērķarhitektūras **32.00** versijā  projekta apraksts “**Latvijas eksporta un investīciju informācijas sistēma**” (turpmāk–Projekts), kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā.  VARAM ir atbalstījis Projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 2 publiskās pārvaldes procesus un publicējot 2 datu kopas. Datu publicēšanas platformā.  **Projektam ir izvirzīti šādi mērķi:**   1. Uzlabot potenciālo un esošo eksportētāju un investoru informētību par eksporta un investīciju jomas aktualitātēm. 2. Palielināt Latvijas Investīciju un attīstības aģentūra (turpmāk – LIAA) darbinieku produktivitāti un pilnveidot klientu apkalpošanas procesus. 3. Samazināt eksportētāju un investoru slogu informācijas iegūšanas procesā un saziņā ar LIAA.   **Esošajā situācijā ir identificētas šādas problēmas:**   1. Nepietiekama potenciālo un esošo eksportētāju un investoru informētība par aktuāliem notikumiem un jaunumiem eksporta un investīciju jomā.   LIAA pašlaik uztur dažādus informācijas resursus (http://eksports.liaa.gov.lv/, http://www.liaa.gov.lv/en/invest-latvia, http://www.exim.lv/, http://www.liaa.gov.lv/lv/ni-anketa u.c.), kas paredzēti potenciālajiem un esošajiem eksportētājiem un ārvalstu un vietējiem investoriem (abi kopā turpmāk – uzņēmēji) informācijas iegūšanai par LIAA organizētiem notikumiem, nozaru aktualitātēm un piedāvājumiem eksporta un investīciju jomās. Šobrīd pieejamā informācija netiek strukturizēta pa mērķauditoriju grupām, kā arī resursu lietotājiem nav pieejama funkcionalitāte pieteikties sev interesējošo jaunumu saņemšanai e-pastā vai citos saziņas līdzekļos. LIAA darbinieki izmanto dažādus komunikācijas kanālus (e-pasts, tālrunis, klātienes konsultācijas u.c.), lai informētu uzņēmējus par jomā notiekošajiem pasākumiem un aktualitātēm.  Projekta ietvaros ir paredzēts izveidot jaunu informācijas sistēmu, kas tiks integrēta ar LIAA uzturētajām informācijas sistēmām. Sistēmas mērķis ir sniegt atbalstu un informēt uzņēmējus par jaunumiem un pasākumiem eksporta un investīciju jomā, sniedzot uzņēmējiem personalizētu informāciju un apziņojot uzņēmējus par jaunumiem ar automatizētu apziņošanas rīku, nodrošinot informācijas saņemšanu tās rašanās brīdī.   1. Uzņēmējiem nepieciešamās informācijas sadrumstalotība pa dažādiem informācijas resursiem   Uzņēmējiem interesējošā informācija tiek uzturēta dažādās valsts iestāžu informācijas sistēmās (piem., Ārlietu ministrijā ir pieejama informācija par eksporta tirgiem, Ekonomikas ministrija (turpmāk – EM) veicina Latvijas komersantu konkurētspēju ārvalstu tirgos, Centrālajā statistikas pārvaldē (turpmāk – CSP) ir pieejama informācija par statistikas datiem, Valsts ieņēmumu dienestā (turpmāk – VID) ir pieejama informācija par muitu un ar to saistīto formalitāšu kārtošanu, Attīstības finanšu institūcija Altum un Centrālā finanšu un līgumu uztur informāciju par atbalsta iespējām, pašvaldību piedāvājumi uzņēmējiem un investoriem pieejami katras pašvaldības mājaslapā internetā individuāli, LIAA piedāvā uzņēmējiem saistošu informāciju eksporta un investīciju jomās u.c.), tās apkopošanai un atrašanai ir nepieciešami būtiski resursi, kas kavē lēmumu pieņemšanu un neveicina ārējo tirgu apgūšanu un investīciju piesaisti.  Uzņēmēji norāda, ka nav informēti un nezina, kur meklēt sev interesējošo informāciju, ja tiem nepalīdz, jo informācijas resursu ir daudz, bet tiešo saišu trūkums starp informācijas resursiem nepalīdz orientēties un nesamazina patērēto laiku, kas ir jāvelta priekšizpētei, izpētei un analīzei pirms eksporta uzsākšanas vai investīciju veikšanas lēmumu pieņemšanas. Kā rezultātā investori izvēlas investēt citās valstīs vai eksportētāji izvēlas eksportēt pakalpojumus uz valstīm, par kurām detalizēta un lēmumu pieņemšanā interesējošā informācija ir pieejama vai arī tā tiek operatīvi sagatavota.  Lai veicinātu eksportu uz ārējiem tirgiem un investīciju piesaisti, projekta ietvaros ir paredzēts izstrādāt informācijas sistēmu, kurā tiktu apvienota uzņēmējiem interesējošā informācija no dažādiem avotiem (piemēram, sistēmā tiks attēloti CSP publicētie atkalizmantojamie dati, par kuriem interesēsies uzņēmēji, pašvaldību sagatavotie marketinga materiāli par uzņēmējdarbības iespējām), t.sk. automātiski iegūta un atjaunināta informācija no citām informācijas sistēmām.   1. Uzņēmēju savstarpējās sadarbības vietnes trūkums informācijas izplatīšanai un iegūšanai.   Uzņēmējiem trūkst sadarbības vietnes, kurā varētu dalīties ar veiksmes stāstiem, pieredzi, sniegt padomus un konsultēties ar citiem līdzīgiem uzņēmējiem vai valsts iestāžu pārstāvjiem, nodrošinot iespēju piedalīties diskusijās, un publicēt rakstus sev interesējošajās jomās.  Sadarbības vietnes trūkums neveicina uzņēmēju savstarpēju sadarbību, piemēram, ārējo tirgu apgūšanā, jo problēmu risināšanai, iespēju izvērtēšanai, domubiedru un partneru atrašanai ir nepieciešama vietne, kur paust viedokli un dalīties ar informāciju ar nozaru pārstāvjiem.  Lai veicinātu uzņēmēju un nozaru ekspertu savstarpēju sadarbību, informācijas sistēmā ir nepieciešama saziņas vietne, kurā radīt un dalīties ar informāciju, iesaistot valsts iestāžu darbiniekus, nozaru pārstāvjus un ekspertus.   1. LIAA sniegtie pakalpojumi uzņēmējiem nav pieejami elektroniski tiešsaistē.   LIAA sniedz dažāda veida pakalpojumus uzņēmējiem, tomēr daļu no tiem nav iespējams vai ir apgrūtinoši veikt elektroniski tiešsaistē. Viens no galvenajiem komunikācijas veidiem LIAA ar uzņēmējiem ir e-pasta un klātienes konsultācijas. Visbiežāk konsultāciju ietvaros sagatavotā informācija uzņēmējiem tiek nosūtīta e-pastā. Piemēram, uzņēmēju pieteikšanās pasākumiem un dažādu apliecinājumu iesniegšana notiek klātienē vai izmantojot e-pastus, kas neveicina lietderīgu resursu izmantošanu gan LIAA, gan uzņēmēju pusē.  Sniegto pakalpojumu nepieejamība tiešsaistē sašaurina uzņēmēju loku, kas būtu ieinteresēti pakalpojumu izmantošanā, patērē nelietderīgi uzņēmēju laiku un resursus, kā arī paaugstina LIAA darbinieku noslogotību, veicot klientu apkalpošanu klātienē. Arī klientu apkalpošana e-pasta konsultācijās nav efektīva, jo ir apgrūtināta procesa izsekojamība un pārskatāmība no LIAA puses.  Lai mazinātu LIAA darbinieku administratīvo slogu, ir nepieciešams elektronizēt LIAA sniegtos pakalpojumus dokumentu apritē un informācijas apstrādē un saņemšanā. Informācijas sistēmā ir jānodrošina iespēja pieteikties LIAA sniegtajiem pakalpojumiem, kā arī ir jānodrošina elektronisko veidlapu iesniegšana u.c. darbības, kas nepieciešamas, lai pilnvērtīgi veiktu konsultatīvā atbalsta sniegšanu.   1. LIAA darbinieku nelietderīgā laika patēriņš eksportētāju un investoru apkalpošanā.   LIAA darbinieki tiek noslogoti, apkalpojot uzņēmējus rutīnas darbu izpildē – pieteikumu reģistrēšana, informācijas pieprasījumu apstrāde, e-pastu pārvaldība u.c., kas traucē LIAA darbiniekiem veikt padziļinātu problēmu izpēti un analīzi. LIAA sniegto pakalpojumu klāsts varētu tikt papildināts un to kvalitāte pieaugtu, ja LIAA darbiniekiem nevajadzētu tērēt laiku darbībām, kuras varētu elektronizēt tā, lai uzņēmēji varētu pašapkalpoties.   1. Nepietiekami pieejama ārvalstu investoriem nepieciešamā informācija svešvalodās.   LIAA darbinieki velta laiku sagatavotās informācijas tulkošanai, lai uzņēmējiem tā tiktu nogādātā saprotamā valodā. Ne visās valsts iestāžu mājaslapās un informācijas sistēmās informācija tiek publicēta svešvalodās vai arī tā nav kvalitatīva, piem., Ārvalstu investori norāda, ka Uzņēmumu reģistrā (turpmāk – UR) esošā informācija ir pieejama tikai latviešu valodā, kas būtiski apgrūtina izpētes veikšanu izpēti un lēmumu pieņemšanu.  Lai veicinātu informācijas pieejamību, ir nepieciešams izmantot mašīntulka pakalpojumu, lai pēc iespējas plašāka informācija interesentiem būtu pieejama sev zināmā valodā. Projekta ietvaros informācijas sistēmā ir paredzēts izmantot mašīntulkošanas servisu Hugo.lv[[1]](#footnote-1) informācijas pieejamībai ārvalstu investoriem svešvalodā.  Projekta ietvaros ir plānots pilnveidot LIAA pamatdarbības procesus:   * Konsultatīvā atbalsta sniegšana, Latvijas uzņēmēju eksportspējas paaugstināšanai un ārējās tirdzniecības veicināšanai, potenciālajiem un esošajiem eksportētājiem; * Konsultatīvā atbalsta sniegšana potenciālajiem un esošajiem investoriem investīciju piesaistei.   Lai risinātu esošās situācijas problēmas un sasniegtu plānotos Projekta mērķus, ir nepieciešams izveidot Eksporta un investīciju informācijas sistēmu (turpmāk – EIIS), kura nodrošinās atbalstu potenciālajiem un esošajiem eksportētājiem un investoriem. Izmantojot EIIS, līdz uzņēmējiem nonāks informācija strukturētā un personalizētā veidā gan no citām publiskās pārvaldes iestādēm, gan no uzņēmējdarbības atbalsta sistēmām. Caur EIIS virzītā informācija tiks klasificēta, lai uzņēmēji saņemtu tieši to informāciju, kas tos interesē, atbilstoši uzņēmēju profila datiem. EIIS nodrošinās piekļuvi LIAA sniegtajiem pakalpojumiem un citu valsts iestāžu uzturētajiem e-pakalpojumiem. EIIS nodrošinās uzņēmējiem iespēju dalīties ar informāciju un sazināties ar valsts iestāžu pārstāvjiem, kā arī nodrošinās iespēju pašapkalpoties LIAA uzturētājās sistēmās. EIIS pieejamā informācija un pakalpojumi strukturāli iekļausies uz uzņēmējiem orientēto Latvijas publiskās pārvaldes tīmekļa vietņu kopumā un uzņēmējdarbības sadaļā valsts pārvaldes pakalpojumu portālā latvija.lv, tādējādi nodrošinot piekļuvi EIIS pakalpojumiem arī no valsts pārvaldes pakalpojumu portāla latvija.lv.  EIIS tiks veidota kā jauna informācijas sistēma, kas tiks integrēta ar LIAA uzturētājām informācijas sistēmām un kurā tiks nodrošināta ērta vienā vietā pieejama informācija, kas paredzēta potenciālajiem un esošajiem eksportētājiem un investoriem. EIIS nodrošinās vienotu piekļuvi informatīvam saturam no vairākām publiskās pārvaldes iestādēm un to informācijas sistēmām, it īpaši LIAA informācijas sistēmām, kuras projekta ievaros nav paredzēts aizstāt. EIIS darbības nodrošināšanai būtu nepieciešami šādi risinājumi:   * Tīmekļa satura vadības risinājums – lai EIIS nodrošinātu satura ievadi un iespēju to strukturizēt, ir nepieciešams tīmekļa satura vadības risinājums, kas nodrošinās informācijas vienībām pievienot papildus parametrus tās strukturēšanai. Projekta ieviešanas laikā tiks veikta analīze, lai noteiktu piemērotāko tīmekļa satura vadības risinājumu, ņemot vērā identificētās funkcionālas prasības un nepieciešamās zināšanas redaktoriem tā izmantošanai. Saņemtā aktuālā informācija no uzņēmējdarbības atbalsta informācijas sistēmām redaktoriem būtu jāstrukturizē. Projekta realizācijas gaitā plānots izvērtēt sadarbību ar Valsts kancelejas plānoto projektu “Valsts un pašvaldību iestāžu tīmekļvietņu vienotā platforma”. * Mobilās piekļuves risinājums – lai EIIS nodrošinātu ērtu piekļuvi no mobilajām ierīcēm, ir nepieciešams mobilās piekļuves risinājums, kas varētu tikt izmantots kā e-pakalpojumu izmantošanas līdzeklis, kā arī atvieglotu uzņēmēju sekošanu līdzi aktualitātēm. * Integrācijas punkti ar citu iestāžu informācijas sistēmām – lai EIIS automātiski saņemtu aktuālu informāciju no saistītajām informācijas sistēmām, ir nepieciešami tehnoloģiski risinājumi datu izgūšanai no saistītajām informācijas sistēmām. EIIS ir nepieciešams tehnoloģisks risinājums, lai nodrošinātu piekļuvi mērķauditorijas interesējošajiem statistikas datiem no CSP portāla, kā arī ir nepieciešams iegūt uzņēmēju pamatdatus no UR vai, piemēram, saņemt ikmēneša datus par ārvalstu tiešu investīciju apjomiem pa valstīm, pa sektoriem no Latvijas Bankas. Ar citu iestāžu informācijas sistēmām EIIS nav paredzēts veidot specifiskas saskarnes, bet izmantot jau esošus vai topošus universālus un publiski pieejamus risinājumus, piemēram, Oficiālās statistikas portāla REST pakalpes, RSS barotnes vai alternatīvus risinājumus, ziņu un jaunumu pārpublicēšanai. Projekta realizācijas gaitā paredzēts vienoties ar citām iestādēm par tiešsaistes datu apmaiņas kārtību, drošības prasībām un citām saistībām pēc nepieciešamības. * Integrācijas punkti ar esošajām LIAA informācijas sistēmām – lai nodrošinātu EIIS un esošajās LIAA informācijas sistēmās datu aktualizāciju, ir nepieciešami tehnoloģiski risinājumi datu apmaiņai starp LIAA uzturētajām sistēmām. EIIS tiks nodrošināta integrācija ar Latvijas investīciju vides un projektu monitoringa informācijas sistēmu LIVMPIS, lai aktualizētu LIAA uzturēto informāciju par klientiem un to projektiem, kā arī tiks nodrošināta integrācija ar Starptautiskās konkurētspējas veicināšana informācijas sistēmu SKVIS, lai nodrošinātu iespēju iesniegt atbalsta pieteikumus, maksājumu pieprasījums un aktualizētu informāciju par atbalsta piešķiršanu un tā izlietojumu. Papildus plānots pievērst uzmanību, lai EIIS organiski iekļautos LIAA kopējā tīmekļa vietņu kopumā, nodrošinot skaidru un pēc iespējas vienotu lietošanas pieredzi, un ņemot vērā LIAA tīmekļa vietņu attīstību Valsts kancelejas plānotā projekta “Valsts un pašvaldību iestāžu tīmekļvietņu vienotā platforma” ietvaros. * Datu bāzes risinājums – EIIS ir nepieciešams nodrošināt datu bāzes vadības risinājumu, kurā tiktu uzturēta resursa darbināšanai nepieciešamā informācija, piemērām, publicētā informācija, informācija par eksportētāju un investoru profiliem u.c. * Autentifikācijas risinājums – EIIS ir paredzēts izmantot Valsts informācijas sistēmu savietotāja autentifikācijas risinājumu „Vienotā pieteikšanās”. * Personalizētas informācijas un jaunumu saņemšanai ir nepieciešams risinājums, kas informēs eksportētājus un investorus par jaunumiem to rašanas brīdī, izmantojot e-pastu, paziņojumus mobilajās aplikācijās u.c. | |
| 3. | Projekta izstrādē iesaistītās institūcijas | Latvijas Investīcijas un attīstības aģentūra, Ekonomikas ministrija un Ārlietu ministrija. | |
| 4. | Cita informācija | Nav. | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Eksporta un investīciju informācijas sistēma ir paredzēta sekojošai mērķauditorijai:   * Potenciālie un esošie eksportētāji; * Potenciālie un esošie ārvalstu un vietējie investori; * Valsts pārvaldes iestādes, kas rada un uztur eksportētājiem un investoriem interesējošu informāciju, un nodrošina dažādus pakalpojumus.   Publicētās atvērtās datu kopas būs izmantojamas iedzīvotājiem, komersantiem, valsts pārvaldes iestādēm, pašvaldībām, biedrībām un nodibinājumiem. |
| 2. | Tiesiskā regulējuma ietekme uz tautsaimniecību un administratīvo slogu | Projekta realizācijas ietvaros tiks samazināts administratīvais slogs valsts pārvaldes iestādēm, kas rada un uztur eksportētājiem un investoriem interesējošu informāciju, tai skaitā, Latvijas Investīciju un attīstības aģentūrai, Ārlietu ministrijai, Ekonomikas ministrijai, kā arī komersantiem (eksportētājiem un investoriem), kuri veic informācijas meklēšanu par eksporta un investīciju jomas aktualitātēm, sazinās un saņem pakalpojumus no Latvijas Investīciju un attīstības aģentūras. Publicējot datu kopas Atvērto datu portālā, tiek uzlabota datu pieejamība un atkalizmantojamība.  Projektam ir noteikti šādi sociālekonomiskie ieguvumi:  1. LIAA informācijas mašīntulkošana radīs pozitīvu ietekmi LIAA klientiem, jo, saņemot informāciju angļu un krievu valodās, tiks samazināts resursu patēriņš, kuru klienti izmanto informācijas tulkošanai. Gada ietvaros tas radīs 14 000 *euro* ieguvumu, Projekta pārskata periodā, t.i., līdz 2030. gada 01. jūlijam, tas radīs 95 000 *euro* (diskontētā vērtība) ieguvumu.  2. Pašlaik LIAA klienti, apmeklējot LIAA mājaslapu, gadā patērē apmēram 35 minūtes (vidēji) informācijas meklēšanai. Sniedzot klientiem personalizētu informāciju, reģistrētiem klientiem būs iespējams samazināt patērēto laiku informācijas meklēšanai. Pieņemot, ka mēnesī 10% no LIAA mājaslapas apmeklētājiem (31927 skatījumi) būs reģistrējušies un saņems personalizētu informāciju, tad Projekta pārskata periodā klientiem tiks radīts kopā 705 000 *euro* (diskontētā vērtība) ieguvums.  3. LIAA klientiem ieguvumi radīsies pakalpojumu elektronizācijas rezultātā, jo tiks ietaupīts laiks un resursi, kuru pašlaik LIAA klienti izmanto, lai uz vietas saņemtu LIAA pakalpojumus. Pakalpojumu elektronizācija ļaus vidēji 80 pakalpojumus mēnesī sniegt elektroniski, ietaupot 4,20 *euro* ceļa un autostāvvietas izmaksās, kā arī aptuveni 10,24 *euro* patērētā laika resursu ekonomijā. Projekta pārskata perioda ietvaros tas radīs 77 000 *euro* (diskontētā vērtība) ieguvumu.  Projektam ir noteikti šādi ieguvumi, kas radīsies projekta īstenotājiestādei:  1. LIAA publicētās informācijas tulkošana svešvalodās, izmantojot mašīntulkošanu, samazinās LIAA darbinieku pavadīto laiku, kas pašlaik tiek izmantots informācijas manuālai tulkošanai. Īstenojot Projektu, sākot no 2020. gada, LIAA būs iespējams efektīvāk izmantot 50 stundas mēnesī, kuras līdz šim LIAA darbinieki izmantoja informācijas manuālai tulkošanai, kas gada ietvaros radīs ieguvumu aptuveni 7050 *euro* apmērā, un Projekta pārskata periodā, t.i., līdz 2030. gada 01. jūlijam, LIAA radīs administratīvā sloga samazinājumu 45 000 *euro* (diskontētā vērtība) apmērā.  2. Automātiski sniedzot LIAA klientiem tiem saistošās ziņas, tiks samazināts LIAA darbinieku pavadītais darba laiks klientu apziņošanā. Īstenojot Projektu tiek sagaidīts, ka, sākot no 2020. gada, būs iespējams automatizētā veidā aizstāt LIAA darbinieku pavadīto laiku klientiem saistošo jaunumu apziņošanai, kas pašlaik mēnesī aizņem 10 stundas iesaistīto speciālistu laika, kā rezultātā Projekta pārskata periodā LIAA sniedzot ieguvumu 96 000 *euro* (diskontētā vērtība) apmērā. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav attiecināms. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | **Turpmākie trīs gadi (*euro*)** | | |
| **2018. g.** | **2019. g.** | **2020. g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **62 809** | **171 944** | **126 832** | **63 415** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 62 809 | 171 944 | 126 832 | 63 415 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **73 893** | **202 286** | **149 214** | **74 607** |
| 2.1. valsts pamatbudžets | 0 | 73 893 | 202 286 | 149 214 | 74 607 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-11 084** | **-30 342** | **-22 382** | **-11 192** |
| 3.1. valsts pamatbudžets | 0 | -11 084 | -30 342 | -22 382 | -11 192 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | 0 | 0 | 0 | 0 |
| 5. Precizēta finansiālā ietekme: | x | **-11 084** | **-30 342** | **-22 382** | **-11 192** |
| 5.1. valsts pamatbudžets | -11 084 | -30 342 | -22 382 | -11 192 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekta kopējais finansējums ir 500 000 *euro*. Projekts tiks līdzfinansēts no Eiropas reģionālās attīstības fonda līdzekļiem – 85%, jeb 425 000 *euro*, no projekta izmaksām segs ERAF līdzfinansējums, kamēr valsts līdzfinansējums segs 15%, jeb 75 000 *euro*, no Projekta kopējām izmaksām. Izmaksas 2017. gadā sasniegs – 73 893 *euro*, 2018. gadā – 202 286 *euro*, 2019. gadā – 149 214 *euro* un 2020. gadā – 74 607 *euro*.  Lai nodrošinātu ilgtspējīgu Projekta rezultātā izstrādāto IKT risinājumu darbību, pēc Projekta termiņa beigām, sākot ar 2020.gada 3.ceturksni, ir plānojamas ikgadējas IKT risinājumu uzturēšanas izmaksas 44 000 *euro* gadā, kas ir aptuveni 12% no provizoriskajām specializētās programmatūras izstrādes izmaksām 366 600 *euro*, kas ietver:   1. IKT infrastruktūras uzturēšanas gada maksu valsts akciju sabiedrības “Latvijas Valsts radio un televīzijas centrs” pārziņā esošajos datu centros – 8 500 *euro*; 2. sistēmas un licenču (operētājsistēma, datubāzes, mobilās platformas, CMS), sistēmas problēmu, kļūdu novēršanas un profilaktiskās uzturēšanas pakalpojumiem (16 cilvēkstundas mēnesī), kā arī izmaiņu pieprasījumiem - pielāgojumiem (40 cilvēkstundas mēnesī), kopā 56 cilvēkstundas mēnesī jeb 7 cilvēkdienas mēnesī, gadā – 84 cilvēkdienas (7 cilvēkdienas mēnesī x 12 mēneši). Pieņemot vienas cilvēkdienas likmi 375 *euro*, ieskaitot pievienotās vērtības nodokli, x 84 cilvēkdienas, kas gadā veido 31 500 *euro*. 3. ņemot vērā to, ka projekta ietvaros informācijas sistēmu, tajā skaitā programmatūras, pārvaldīšana, darbības nodrošināšana un lietotāju administrēšana gan lietotāju skaita ziņā, gan sarežģītības ziņā palielinās, ir plānots mainīt amata vietas līmeni no 19.2 II uz 19.3 saimes IIA līmeni. Esošais atalgojums 1287 *euro* tiks palielināts uz 1382  *euro* , t.i. par 95  *euro* mēnesī, 10% piemaksa (jeb +9,5 EUR), kopā 104,5  *euro* mēnesī x 12 mēneši = 1254  *euro* gadā, papildus atvaļinājuma pabalsts 691  *euro*, kopā 1945  *euro*. Atbilstoši atalgojumam 2 darbiniekiem papildus nepieciešami 3890  *euro* , vai ~ 4000  *euro*.   Projekta ikgadējās IKT risinājuma uzturēšanas izmaksas pēc projekta pabeigšanas tiks finansētas no Projekta sociālekonomiskajiem ieguvumiem Latvijas Investīciju un attīstības aģentūrai 22 089 *euro* gadā un pieprasot papildu finansējumu līdz 21 911 *euro* gadā normatīvajos aktos noteiktajā kārtībā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Latvijas Investīcijas un attīstības aģentūra, Ekonomikas ministrija un Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Nav |

Ministru prezidenta biedrs,

ekonomikas ministrs Arvils Ašeradens

Vīza: valsts sekretārs Juris Stinka

26.09.2017. 13:36

Jankovskis, 67013246,

[Andrians.Jankovskis@em.gov.lv](mailto:Andrians.Jankovskis@em.gov.lv)

Pujate, 67039459

[dina.pujate@liaa.gov.lv](mailto:dina.pujate@liaa.gov.lv)

1. Mašīntulkošanas serviss Hugo.lv - Eiropas Savienības struktūrfondu un Kohēzijas fonda 2007.–2013.gada plānošanas perioda darbības programmas “Infrastruktūra un pakalpojumi” papildinājuma 3.2.2.1.1.apakšaktivitātes “Informācijas sistēmu un elektronisko pakalpojumu attīstība” ietvaros īstenotā projekta Nr.3DP/3.2.2.1.1/12/IPIA/CFLA/005 “Daudzvalodu korpusa un mašīntulkošanas infrastruktūras izveide e-pakalpojumu pieejamības nodrošināšanai” ietvaros izveidotais mašīntulkošanas serviss Hugo.lv [↑](#footnote-ref-1)